open-index/open-wikipedia-markdown huggingface dataset:
Manastir Dragović

**Manastir Dragović** je manastir Srpske pravoslavne crkve koji se nalazi na rijeci Cetini u Dalmaciji, Republika Hrvatska. To je jedan od tri istorijska srpska manastira u Dalmaciji, pored manastira Krka i Krupa. Podignut je 1395. godine. 

Godine 1480. turska navala ga je opustošila. Nakon toga stajao je pust dvadeset godina, a onda je obnovljen, da bi 1590. opet njegovi monasi napustili manastir zbog gladi. Iza toga bio je pust sedamdeset godina, a onda ga je 1694. obnovio episkop Nikodim Busović. Četiri godine kasnije manastir je opet napušten, pred turskom najezdom. Poslije Karlovačkog mira 1699. godine Cetinska krajina je potpala pod mletačku vlast pa su se dragovićki monasi vratili u svoj manastir.

Zbog nestabilnog tla, na kojem je bio sagrađen manastir, i velike vlage, po dozvoli mletačke vlade 1777. godine je počelo premještanje manastira. Novi manastir je osnovan na mjestu zvanom Vinogradi. Njega je kasnije dovršio iguman Jerotej Kovačević. Osvećenje manastira i nove crkve bilo je 20. avgusta 1867. g.

1959. zbog izgradnje hidroelektrane Peruča na Cetini manastir je ponovo izmješten na obližnji brežuljak, u blizini stare tvrđave zvane Gradina.

Manastir Dragović je u svojoj biblioteci i riznici velike dragocjenosti. Tu se mogao vidjeti oktoih iz 14.vijeka, minej za mjesec maj iz 1531. godine, pisan u Studenici, jedna knjiga štampana u Ostrogu 1594., krmčija štampana u Moskvi 1653. itd. Tu su i kratki zapisi Dositeja Obradovića, koji je na svojim putovanjima svraćao i u manastir Dragović. Isto je činio kasnije srpski pjesnik Laza Kostić, kao i Simo Matavulj. U manastirskoj riznici čuvao se antimins patrijarha Arsenija Čarnojevića iz 1692. i dva jerusalimskog patrijarha Dositeja od 1701. godine. Tu se čuvao, među ostalim, i ručni krst igumana Vasilija iz Kosjereva od 1739. godine.

Godine 1995. su monasi za vrijeme Operacija Oluja|operacije Oluja izbjegli, a manastir je opljačkan i vandaliziran. Monasi su se u njega vratili 15.9. 2004.
Manastir Grgeteg

**Manastir Grgeteg** pripada Srpskoj pravoslavnoj crkvi i nalazi se na južnom obronku Fruške gore u neposrednoj blizini naselja Grgeteg bivšeg manastirskog prnjavora. Manastirska crkva posvećena je sv. Nikoli. Prema narodnom predanju osnovao ga je despot Zmaj Ognjeni Vuk 1471. godine. Prvi pouzdani podaci potiču iz turskih zapisa iz 1546. Krajem 17. veka manastir je napušten a 1708. obnavlja ga mitropolit Isaija Đaković. Stara kamena crkva zamenjena je oko 1770. novom baroknom građevinom. Tada je napravljen i zvonik. Ova crkva obnovljena je 1901. po projektu Hermana Bolea. U crkvi su zabeležena dva ikonostasa. Prvi koji se nalazio u crkvi do obnove 1901. slikao je Jakov Orfelin 1774. a drugi koji se danas nalazi u crkvi, slikao je Uroš Predić 1902. Manastirski konaci su sagrađeni u drugoj polovini 18. veka i obnovljeni zajedno sa crkvom 1901. U Drugom svetskom ratu manastir je teško stradao, srušen je zvonik i veliki deo konaka. Danas manastirski kompleks čine crkva, konaci sa sve četiri strane i ekonomske zgrade. U hramu se nalazi ikona Trojeručica te manastir pohode mnogobrojni hodočasnici.

## Galerija

Datoteka:Grgeteg mon.jpg
Datoteka:Grgeteg monastery.jpg
Datoteka:Detalj Grgeteg.jpg


## Vanjske veze

* Istorijska biblioteka: Manastir Grgeteg u Drugom svetskom ratu
* Istorijska biblioteka: Spisak nastojnika manastira Grgetega
Manastir Krka

**Manastir Krka** je manastir Srpske pravoslavne crkve u Hrvatskoj, smešten između Knina i Šibenika (tri i po kilometra istočno od Kistanja, u kanjonu reke Krke). Prema predanju je podignut sa crkvom Svetog Arhanđela Mihaila u vreme kralja Milutina na mestu gde je apostol Pavle držao propoved. U novije vreme se pretpostavlja da je manastir sagradila Jelena Šubić, sestra cara Dušana (pominje se 1350. godine), a dograđivan je 1402.

Crkva je pravougaone osnove s kubetom i dugom pripratom nepravilnog oblika. Oltarski deo je proširivan i ostao je bez polukružne apside. Ispod oltara otkrivena je pećina sa izduženim prostorom i grobovima u podu. Na nju se ispod južnog dela današnje velike crkve oslanja starija jednobrodna crkva podignuta svakako pored isposnice koja svedoči da su se tu već u XIV veku podvizavali pravoslavni monasi. Crkva je više puta obnavljana.

Manastir Krka je za sve vreme svoga postojanja bio najznačajniji duhovni i kulturni centar pravoslavlja u Dalmaciji. Početkom XVII veka, 1615. godine, u manastiru je osnovana škola za obrazovanje sveštenika. Današnja Bogoslovija Sv. Tri Jerarha osnovana je 1966. godine (sa radom kao dvogodišnja škola počela je 1964) zauzimanjem tada dalmatinskog, a kasnije žičkog episkopa Stefana.

U manastiru se pored bogate rukopisne zbirke kao velika dragocenost čuva poznati epitrahilj sa 33 svetiteljska lika, rađen, po predanju, u vreme Svetog Save.

## Vanjske veze

* http://www.eparhija-dalmatinska.hr/Manastiri-Krka-c.htm
* Duhovna obnova manastira Krke („Pravoslavlje“, br. 934, 15. februar 2005.)
Lucije Cecilije Metel Dijademat

**Lucije Cecilije Metel Dijademat** (*Lucius Caecilius Metellus Diadematus* ili *Lucius Caecilius Q. f. Q. n. Metellus Diadematus*, 2. vijek pne.) bio je rimski političar.

Bio je drugi sin Kvinta Cecilija Metela Makedonca. Za Rimski konzul|konzula je izabran 117. pne. Mandat mu je obilježila gradnja puteva po Italiji te se smatra kako je upravo on dao sagraditi *[[Via Caecilia|Via Ceciliju]]*. Poslije je služio kao prokonzul u Cisalpinskoj Galiji. Godine 115. pne. Dijademat je izabran za cenzora, a za njegovog mandata je zajedno s kolegom Gnejem Domicijem Ahenobarbom izbacio 32 senatora iz Senata.

Bio je protivnik Lucija Apuleja Saturnina, a kada se 100. pne. Saturnin pokušao oružjem oduprijeti Senatu, Dijademat ga je nastojao uhapsiti.

Borio se da svog rođaka Kvinta Cecilija Metela Numidika vrati iz egzila, što mu je na kraju i uspjelo.

## Povezano
* Caecilia (gens)

## Napomene

## Litearatura
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Kvint Fabije Maksim Eburn

**Kvint Fabije Maksim Eburn** (*Quintus Fabius Maximus Eburnus*, 2. vijek pne.) bio je rimski političar rodom iz patricijskog roda Fabijevaca. Bio je sin Kvinta Fabija Maksima Servilijana, izabranog za konzula 142. pne.

Eburn je izabran za gradskog pretora godine 118. pne. a godine 116. pne. je postao konzul zajedno s Gajem Licinijem Getom. Godine 108. pne. je postao cenzor zajedno sa svojim konzulskim kolegom.

Eburn je u historijske zapise ušao prije svega zbog svoje strogosti, koja je bila neuobičajena za standarde kasne Republike. Kao pater familias je jednog od vlastitih sinova osudio na smrt navodeći kao razlog "nemoral" i "nekrijepost". Zbog toga je osuđivan od rimske javnosti, te je izvjesni Gnej Pompej Strabon protiv njega pokrenuo postupak zbog prekoračenja roditeljskih ovlasti (*patria potestas*). Eburn je zbog toga otišao u egzil u Nuceriju.

## Izvori
Marko Cecilije Metel (konzul)

**Marko Cecilije Metel** (*Marcus Caecilius Metellus* ili *Marcus Caecilius Q. f. Q. n. Metellus*, 2. vijek pne.) bio je rimski političar i vojskovođa. Bio je jedan od četiri sina Kvinta Cecilija Metela Makedonca.

Godine 127. pne. je izabran za monetarnog magistrata, a 118. pne. za pretora. Godine 115. pne. je izabran za konzula. Od 114. pne. do 111. pne. je služio kao prokonzul na Korzici i Sardiniji. Na Sardiniji je uspješno ugušio pobunu, te je za njega u julu 113. pne. nagrađen trijumfom. Na isti dan je trijumfom nagrađen i njegov brat Gaj Cecilije Metel Kaprarije za uspjehe u Trakiji.

## Povezano
* Caecilia (gens)

## Reference

## Literatura
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Gaj Porcije Katon

**Gaj Porcije Katon** (*Gaius Portius Cato*, 2. vijek pne.) bio je rimski političar i vojskovođa. Bio je sin Marka Porcija Katona Licinijana. Godine 114. pne. je izabran za konzula te je poslan u Makedoniju, gdje se neuspješno borio protiv Skordiska. Optužen je za iznudu u Makedoniju te osuđen na plaćanje globe. Tražio je da ga prognaju u  Tarako u Hispaniji, gdje je postao građanin tog grada.

## Izvori
* William Smith (ed.), *A New Classical Dictionary of Greek and Roman Biography, Mythology and Geography*, 1851.
Gaj Cecilije Metel Kaprarije

**Gaj Cecilije Metel Kaprarije** (*Gaius Caecilius Metellus Caprarius*, cca. 160. pne. - ?) bio je rimski političar i vojskovođa. Bio je najmlađi od četiri sina uglednog političara Kvinta Cecilija Metela Makedonca. Sva tri njegova starija brata - Kvint Cecilije Metel Balearik, Lucije Cecilije Metel Diujademat i Marko Cecilije Metel su bili izabrani za konzule.

Kaprarije je služio pod Scipionom Emilijanom u numantinskom ratu 133. pne. Godine 117. pne. je izabran za pretora, a godine 113. pne. za konzula. Od 112. pne. do 111. pne. je služio kao prokonzul u Trakiji. Zbog tamošnjih vojnih pobjeda mu je priređen trijumf, na isti dan kao i bratu Dijadematu.

Godine 102. pne. je izabran za cenzora, zajedno sa svojim rođakom Kvintom Cecilijem Metelom Numidikom. Tamo se kao pristaša optimata istakao svojim neuspjelim nastojanjem da se iz Senata izbace vođe populara Lucije Apulej Saturnin i Gaj Servilije Glaucija.

## Izvori
* Broughton, T. Robert. *Magistrates of the Roman Republic Vol. 1.* New York: American Philological Association. 1951. 535.
* Broughton, T. Robert. *Magistrates of the Roman Republic Vol. 2.* New York: American Philological Association. 1952. 71, 122, 137.
* Salazar, Christine F. *Brill's New Pauly: Encyclopedia of the Ancient World Vol 1.* Boston: Brill Leiden. 2003. 903.
* Salazar, Christine F. *Brill's New Pauly: Encyclopedia of the Ancient World Vol 2.* Boston: Brill Leiden. 2003. 874-879.
* Salazar, Christine F. *Brill's New Pauly: Encyclopedia of the Ancient World Vol 13.* Boston: Brill Leiden. 2003. 903.
Gnej Papirije Karbon (konzul 113. pr. n. e.)

**Gnej Papirije Karbon** (*Gnaeus Papirius Carbo*, 2. vijek pne.) bio je Rimska Republika|rimski političar i vojskovođa. Bio je sin Gaja Papirija Karbona. Izabran je za konzula godine 113. pne. zajedno s Gajem Cecilijem Metelom Kaprarijem.

Kada su Taurisci, pleme u Noriku i rimski saveznik, napadnuti od horde migrirajućih germanskih plemena Cimbra i Teutonaca, obratili su se Rimu za pomoć. Ona je poslana u obliku vojske pod Karbonom koji je odmah stupio u pregovore s Germanima i, koristeći reputaciju rimske snage, uvjerio da se povuku natrag na sjever. Međutim, Karbonu - vođenom vlastitom političkom ambicijom - je od diplomatskog uspjeha bio važniji vojni, te je odlučio prevariti Germane i dovesti ih u zasjedu kako bi bio nagrađen trijumfom. Rezultat je bila bitka kod Noreje u kojoj su Cimbri i Teutonci izvojevali pobjedu, a Karbona tek iznenadna oluja spasila od uništenja. To je bio početak cimbrijskog rata koji će predstavljati najveću vanjsku opasnost po rimsku državu. Samom Karbonu je pri povratku u Rim suđeno. Historičari ne znaju koje su bile točne optužbe, ali je Karbon zbog njih počinio samoubistvo.
Lucije Kalpurnije Pizon Cezonin (konzul 112. pr. n. e.)

**Lucije Kalpurnije Pizon Cezonin** (*Lucius Calpurnius Piso Caesoninus*, ? - 107. pne.) bio je rimski političar i vojskovođa. Bio je sin Lucija Kalpurnija Pizona Cezonina, izabranog za konzula 148. pne.

Godine 112. pne. je i sam izabran za konzula, zajedno s Markom Livijem Druzom. Godine 107. pne. je u cimbrijskom ratu služio kao legat u vojsci konzula Lucija Kasija Longina. Tu su vojsku u Galiji porazili s Cimbrima udruženi Tigurini, pri čemu je Cezonin poginuo.

Pizon je bio djed Cezarovog tasta na što je i sam Cezar aludirao spominjući vlastitu pobjedu nad Tigurinima u *Galski rat (Cezar)|Galskom ratu*.

## Izvori
Publije Kornelije Scipion Nasika Serapion (konzul 111. pr. n. e.)

**Publije Kornelije Scipion Nasika Serapion** (*Publius Cornelius Scipio Nasica Serapio*, cca. 140. pne. - ?) bio je rimski političar. Bio je sin istoimenog političara, izabranog za konzula 138. pne. i njegove supruge Cecilije Metele. Godine 111. pne. je i sam izabran za konzula, a godine 98. pne. za pretora.

Bio je oženjen za Liciniju Krasu Primu, s kojom je imao dva sina:
* Kornelija Scipiona, kasnije poznatog kao Servilije Scipion
* Publija Kornelija Scipiona, kasnije poznatog kao Metel Scipion.

## Literatura
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Spurije Postumije Albin (konzul 110. pr. n. e.)

:*Za ostale ličnosti s cognomenom "Albus" ili "Albinus", v. [[Albinus (cognomen)]].*

**Spurije Postumije Albin** (*Spurius Postumius Albinus*, kraj 2. vijeka pne.) bio je rimski političar patricijskog porijekla. Godine 110. pne. je za vrijeme Jugurtinog rata izabran za Rimski konzul|konzula i poslan u tadašnju Numidija|Numidiju da vodi rat protiv Jugurte. Antički izvori navode da je dobro pripremio vojsku, ali da je pri dolasku u samu Numidiju bio neobjašnjivo neaktivan. Albin je svoje postupke objašnjavao time da mu je Jugurta obećao da će se predati bez borbe, ali su s vremenom u samom Rimu počele kolati glasine da ga je Jugurta jednostavno potkupio. Kada je Albin napustio Afriku, ostaviuo je svog brata Aula Postumija Albina da vodi operacije protiv Jugurte. Kada mu je brat poražen, vratio se u Numidiju, ali se ispostavilo da je vojska u rasulu, te ju je morao predati novom komandantu - konzulu Kvintu Ceciliju Metelu Numidiku. Na osnovu zakona Lex Mamilia je osuđen zbog izdaje.

Pretpostavlja se da je bio sin Spurija Postumija Albina Magnusa.

## Povezano
* Postumia (gens)

## Reference
Lucije Kasije Longin (konzul 107. pr. n. e.)

**Lucije Kasije Longin** (*Lucius Cassius Longinus*, ? - 107. pne.) bio je rimski vojskovođa i političar. Godine 111. pne. je izabran za pretora i na početku Jugurtinog rata poslan u Numidiju gdje je donijevši obećanje o sigurnom prolazu, nagovorio Jugurtu da dođe u Rim. Godine 107. pne. je izabran za konzula, a kolega mu je bio znameniti Gaj Marije. Za vrijeme mandata je trajao kimbrijski rat, odnosno pohod Cimbra na Galiju. Nastojeći zaštiti Narbonsku Galiju, Longin je krenuo u unutrašnjost GHalije, ali su ga kod Burdigale (današnji Bordeaux) iznenadili i u zasjedni dočekali Tigurini, *[[pagus]]* Helvećana koji su bili u savezu sa Cimbrima. Rimska vojska je razbijena, a Longin je poginuo.

## Izvori
Kvint Servilije Cepion

**Kvint Servilije Cepion Stariji** (*Quintus Servilius Caepio*, kraj 2. vijeka pne.) bio je rimski vojskovođa i političar, najpoznatiji po tome što je komandirao jednom od dvije vojske uništene u katastrofalnoj bitci kod Arauzija.

Za vrijeme cimbrijskog rata godine 106. pne. je izabran za konzula te poslan u Galiju gdje se sljedeće godine zadržao kao prokonzul. Tamo je opljačkao galske hramove u gradu Tolosa (suvremeni Toulouse) uzevši ogromne količine zlata i srebra. Međutim, jedino je srebro stiglo u rimsku riznicu; zlato su na putu opljačkali nepoznati napadači, a za što se u Rimu godinama poslije optuživao sam Cepion.

Taj se događaj zbio dok je Cepion marširao prema Arauziju, gdje se trebao spojiti s vojskom konzula Gneja Malija Maksima kako bi zajedno napali Cimbre i Teutonce. Cepion je Malija smatrao političkim suparnikom, a kada je čuo da Malije pregovara s Cimbrima i Teutoncima o tome da mirno napuste Galiju, odlučio ih je napasti na svoju ruku. Rezultat je bio po broju žrtava najgori poraz u rimskoj historiji. Sam Cepion je preživio, ali je pri povratku u Rim od strane tribuna Gaja Norbana optužen za gubitak vojske. Cepion je na suđenju proglašen krivim i te osuđen na najstrožu kaznu: gubitak državljanstva, zabranu primanja "vode i vatre" (tj. hrane i skloništa) na 800 milja od roma, globu od 15.000 talanata i zabranu komunikacije sa rodbinom i prijateljima dok ne napusti rimsku teritoriju. Cepion nikada nije uspio platiti globu, ali je došao u Smirnu u Maloj Aziji gdje je proveo ostatak života.

Cepionov sin Kvint Servilije Cepion Mlađi je i sam bio konzul. Njegova unuka je bila Servilija Cepionis, a praunuk Marko Junije Brut.

## Povezano
* Servilia (gens)
90-e pr. n. e.

## Događaji i trendovi
* 92. pne. - Sula napada Armeniju otpočevši tako viševjekovne rimsko-perzijske ratove.
* 91. pne. - Ubistvo tribuna Marka Livija Druza koji je htio dati rimsko državljanstvo savezničkim gradovima u Italiji izaziva Saveznički rat.

## Rođenja
* 99. pne.—Lukrecije, latinski filozof i pjesnik

## Smrti
*
99. pr. n. e.

__NOTOC__

Godina **99. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Antonija i Albina** (ili, rjeđe, **godina 655. ''[[Ab urbe condita]]**''). Oznaka 99. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

## Događaji
* U Rimu kao konzuli vladaju Aulo Postimije Albin i Marko Antonije Orator.

## Rođenja
* Lukrecije, latinski filozof i pjesnik (u. cca. 55. pne.)

## Smrti
* Gaj Servilije Glaucija, rimski političar i ubica Gaja Memija (samoubistvo)
Gaj Memije

**Gaj Memije** (*Gaius Memmius*) je ime dvojice ličnosti iz vremena Rimske Republike:
* Gaj Memije (pjesnik), pjesnik, orator i narodni tribun za godinu 66. pne., a za koga se vjeruje da mu je bila posvećen Lukrecijev spjev *O prirodi stvari*
* Gaj Memije (tribun), plebejski tribun 111. pne., ubijen godine 100/99. pne. od Glaucije kako bi Saturnin mogao postati tribun
 
## Povezano
* Sveti Memije, prvi biskup Châlons-sur-Marnea
Gaj Servilije Glaucija

**Gaj Servilije Glaucija** (*Gaius Servillius Glaucia*, ? - 99. pne.) bio je rimski političar koji je pripadao stranci populara. Bio je jedan od saveznika Gaja Marija i tribuna Lucija Apuleja Saturnina, s kojim je sklopio jedan od prvih trijumvirata u rimskoj historiji. Godine 101. pne. je izabran za tribuna, a godine 100. pne. za pretora. Na kraju te godine se nastojao natjecati za konzula, a Saturnin za tribuna. Međutim, Glauciji je na putu stajao popularni tribun Gaj Memije. On je pred izbore ubijen, a za zločin su optuženi Saturninovi i Glaucijini agenti. Sam Saturnin je nakon toga proglašen neprijateljem naroda i zajedno s pristašama likvidiran. Glaucija je preživio, ali se neudgo potom u Senatu posvađao s jednim senatorom i u nastupu bijesa ga ubio. Potom je otišao kući i izvršio samoubistvo.

## Povezano
* Servilia (gens)
Gnej Malije Maksim

**Gnej Malije Maksim** (*Gnaeus Mallius Maximus*, 2. vijek pne.) je bio rimski političar i vojskovođa, najpoznatiji kao komandant jedne od rimskih vojski uništenih u katastrofalnoj bitci kod Arauzija.

Maksim je bio skromnog porijekla i u rimskoj politici je napredovao koristeći novostečeno bogatstvo kao *[[novus homo|homo novus]]*. Godine 105. pne. je za vrijeme cimbrijskog rata izabran za konzula i poslan u Transalpinska Galiju kako bi zaustavio pohod Cimbra i Teutonaca. Malije se svoju vojsku trebao spojiti s vojskom prokonzula Kvinta Servilija Cepiona. Cepion i Maksim su se, međutim, smatrali političkim suparnicima i nisu koorodinirali aktivnosti. Štoviše, kada je Malije počeo pregovarati s Cimbrima o tome da se mirno povuku iz Galije, Cepion ih je na svoju ruku napao. Rezultat je bilo potpuno uništenje obje rimske vojske, odnosno po broju mrtvih najgori poraz u rimskoj vojnoj historiji. I Maksim, kao i Cepion, je preživio bitku; kao i on, nakon povratka u Rim postao je optuženik na suđenju te na kraju bio osuđen na progonstvo.

## Izvori
Gaj Flavije Fimbrija (konzul 104. pr. n. e.)

**Gaj Flavije Fimbrija** (*Gaius Flavius Fimbria*, kraj 2. i početak 1. vijeka pne.) bio je rimski političar. Prema Ciceronu je predstavljao primjer rimskog političara koji je napredovao isključivo zahvaljujući vlastitom talentu i zaslugama. Navodi se kako na početku karijere nije uspio u natjecanju za tribuna. Godine 105. pne. se natjecao za konzula, ali je poražen od Kvinta Lutacija Katula; sljedeće godine je izabran, postavši kolega Gaju Mariju u njegovom drugom mandatu.

Nakon mandata je otišao izvan Rima upravljati jednom od provincija, gdje je optužen za iznudu, ali kasnije i oslobođen. Godine 100. pne. je bio među Rimski Senat|senatorima koji su se oružjem suprotstavili Saturninu.

Njegov sin Gaj Flavije Fimbrija je bio i sam konzul, i zagriženi pristaša Marija.
Witchcraft

***Witchracft*** je izraz u engleskom jeziku koji se grubo može prevesti kao "vještičarenje". Koristi se kao naslov sljedećih djela:

* ''Witchcraft'' (1988 film), horor-film iz 1988. godine koji započeo istoimenu seriju
* Witchcraft (bend), švedski bend
** ''Witchcraft'' (Witchcraft album), debitantski album
* ''Witchcraft'' (Stormwitch album)
* *[[La Casa 4]]*, horor film iz 1988. u kome nastupaju Linda Blair i David Hasselhoff, također izdan pod naslovom *Witchcraft*
* *[[CJ Carella's WitchCraft]]*, igra uloga (RPG)
* U *[[Tinker, Tailor, Soldier, Spy]]*, romanu Johna Le Carrea, "Witchcraft" je šifra za obavještajne podatke koje daje izvor Merlin u moskovskom centru.
* "Witchcraft" (pjesma), pjesma koju pjevaju Cy Coleman i Carolyn Leigh, a koju je obradio Frank Sinatra
* "Witchcraft" (pjesma The Spiders), pjesma grupe The Spiders, koju je obradio Elvis Presley

## Povezano
* Witch
LGBTQ prava u Sudanu

**[[LGBT]] osobe u [[Sudan]]u** nemaju jednaka prava kao ostali građani i građanke. Istopolni odnosi su zabranjeni i između žena i između muškaraca. 

## Krivični zakon
U Sudanu se primenjuje islamsko pravo koje predviđa smrtnu kaznu za istopolne odnose. Prema članu 148 zakona uvedenog 1991. godine, istopolni odnosi između muškaraca se kažnjavaju bičevanjem i zatvorskom kaznom u prva dva prekršaja, dok se sledeći put kažnjava smrću ili doživotnom kaznom zatvora. Za žene važi sličan princip, ali smrtna kazna se primenjuje nakon četvrtog kršenja zakona.

## Sudansko plemensko društvo
Siegfried Frederick Nadel je 1940-ih i 1950-ih pisao o plemenu Otoro, u kome postoji posebna transvestitska uloga za muškarce koji žive kao žene. Transvestitska homoseksualnost postoji i među Moru, Nyima i Tira narodom.

Među Mosi narodom odabiraju se lepi dečaci između sedam i petnaest godina starosti, koji se oblače u žensku odeću i imaju žensku ulogu u odnosima sa poglavicama. Nakon što dečak stekne punoletstvo poglavica mu daje ženu, a njihovo prvo dete pripada poglavici.

## Vidi dalje
* Ljudska prava u Sudanu

## Reference
LGBTQ prava na Filipinima

LGBT osobe na Filipinima imaju nešto veća prava nego što je to prosek za azijski kontinent. Homoseksualni odnosi su legalizovani 1985. godine, a uzrast seksualne saglasnosti je 1991. godine izjednačen na 18 godina za homoseksualne i heteroseksualne parove.

Predsednik Filipina je 2010. godine najavio donošenje zakona koji bi priznavao istopolne brakove, što je izazvalo negativne reakcije Rimokatoličke crkve i konzervativnih političkih stranaka u toj zemlji. 

Zakon donet 2007. godine je dozvolio operacije korekcije pola na Filipinima. 

U Manili postoji osrednje razvijena LGBT zajednica,u kojoj se ističu gej-organizacije LG coalitione i Queer Cross. U njihovoj organizaciji je 20. juna 2009. godine održan prvi Manila Pride.

Prema istraživanju obavljenom 2006. godine, 31% gradjana Filipina podržava istopolne brakove, dok 11% smatra da istopolnim parovima treba dati mogućnost usvajanja dece.

## Vanjske veze

*University of the Philippines Babaylan
*Philippines Gay and Lesbian Resources 
*Promoting Human Rights and Sexual and Gender Diversity and Equality in the Philippines 
*Philippines LGBT Interest Group
*ProGay Philippines
*Outrage Magazine - a publication for the gay, lesbian, bisexual, transgender, queer, intersex and ally (GLBTQIA) communities in the Philippines; readily available online as a webzine.
*Myfemme Magazine  - a monthly magazine for women, femmes, butches, F2F, bi-femme & bi-curious
*[Invoice Magazine] - a business and lifestyle magazine for gays and lesbians
*The Philippine Network  of Metropolitan Community Churches - an ecumenical Christian church with special ministry for the lesbian, gay, bisexual, transgender, queer, intersex and allies.
Aulo Postumije Albin

:*Za ostale osobe s cognomenom "Albus" ili "Albinus", v. [[Albinus (cognomen)]].*

**Aulo Postumije Albin** (*Aulus Postumius Albinus*, druga polovica 2. i prva polovica 1. vijeka pne.) bio je rimski političar iz doba kasne Republike. Bio je unuk Spurija Albina Magnusa i vjerojatno sin Aula Postumija Albina. Godine 99. pne. je izabran za Rimski konzul|konzula zajedno s Markom Antonijem Oratorom. Njegov usvojeni sin Decim Junije Brut Albin je bio jedan od atentatora na Cezara.

## Povezano
* Postumia (gens)

## Izvori
Car Japana

od Japana je simbol države i jedinstva japanskog naroda. On je poglavar japanske carske porodice. On je također najviši autoritet šintoističke religije. Pod trenutnom japanskom Ustavu, car je "simbol države i jedinstva naroda," te ceremonijalni poglavar ustavne monarhije (v. Politika Japana).

Carska kuća Japana predstavlja najstariju kontuiranu nasljednu monarhiju na svijetu. Prema Nihonshokiju, knjizi japanske historije dovršenoj u 8. vijeku, tvrdi se da je Japansko Carstvo osnovano godine 660. pne. od cara Jimmua. Trenutni car je Njegovo Carsko Veličanstvo car Naruhito, koji je bio na Prijestolju krizantema otkako je njegov otac car Showa umro 2019. godine.

Uloga japanskog cara se kroz historiju mijenjala od najvišeg duhovnika s uglavnom simboličkim ovlastima do pravog carskog vladara. Nasuprot zapadnim monarsima, vladarska uloga se rijetko preuzimala otkako je ustanovljen prvi šogunat. Japanski carevi su gotovo uvijek, u većoj ili manjoj mjeri, bili pod nadzorom vanjskih faktora.

Od sredine 19. vijeka, carska pakača se zvala "Kyūjō" (宮城), potom *[[Kokyo|Kōkyo]]* (皇居), te je smještena na bivšoj lokaciji zamka Edo u sjedištu Tokija. Raniji carevi su gotovo jedanaest vijekova stolovali u Kjotu .

## Meidži ustav
## Ustav iz 1947.
Sve odluke koje donosi car moraju biti prethodno odobrene od strane Kabineta ministara koji snosi odgovornost za njih. Car nema ovlašćenja u vezi sa državnom upravom i on može bilo kome predati svoja državna ovlašćenja. On imenuje premijera Japana na prijedlog parlamenta i glavnog sudiju Vrhovnog suda na prijedlog Kabineta ministara.

Car vrši sledeća ovlašćenja prema »savjetu i odobrenju« Kabineta ministara:
* obnaroduje ustavne amandmane, zakone, vladine ukaze i međunarodne ugovore;
* saziva parlament;
* raspušta Predstavnički dom;
* objavljuje održavanje opštih parlamentarnih izbora;
* potvrđuje imenovanja i ostavke državnih ministara i drugih državnih službenika prema zakonu, a takođe potvrđuje punomoćja, mandate i diplomatske akreditive;
* potvrđuje amnestije, pomilovanja i ublaživanje kazni;
* daje nagrade;
* potvrđuje ratifikacione povelje i druge diplomatske dokumente prema zakonu;
* prima strane ambasadore;
* održava ceremonije.

## Povezano
* Kabinet ministara Japana
* Premijer Japana
* Popis japanskih monarha

## Reference

## Vanjske veze

* Japan opens imperial tombs for research
* The Imperial Household Agency
* List of the Emperors, accompanied with the regents and shoguns during their reign and a genealogical tree of the imperial family
* The Emperor of Japan, explanation of the title of emperor in the context of western terminology
98. pr. n. e.

__NOTOC__

Godina **98. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Nepota i Didija** (ili, rjeđe, **godina 656. ''[[Ab urbe condita]]***). Oznaka 98. pne. za ovu godinu se koristila od ranog srednjeg vijeka, kada je [[kalendarska era]] [[Anno Domini]] postala glavna metoda u zapadnoj Evropi sa označavanje godina.



== Događaji ==

* [[Rimska Republika|Rimom]] upravljaju [[konzul]]i [[Quintus Caecilius Metellus Nepos|Kvint Cecilije Metel Nepot]] i [[Titus Didius|Tit Didije]]
* [[Rimski Senat]] izglasava rezoluciju kojom je zabranjeno [[žrtvovanje ljudi]].
* Senat izglasava *Lex Caecilia Didia* kojom su zabranjeni *omnibus'' zakonski prijedlozi.

## Rođenja
* Nigidije Figul, rimski filozof (vjerojatni datum) (u. 45. pne.)
* Terencija, prva supruga Cicerona (u. 4. n.e.).

## Smrti
* Car Kaika od Japana (jedan od pretpostavljenih datuma)
Reinas

***Reinas*** je španski film iz 2005 godine u režiji Manuela Gómeza Pereire. Film prati grupu gejeva i njihovih majki uoči njihovog venčanja, koje treba biti prva ceremonija istopolnih venčanja u Španiji.

## Radnja
Magda (Carmen Maura) je vlasnica hotela u kome se organizuje banket povodom masonovog venčanja, ali se suočava sa štrajkom radnika koji predvodi njen glavni kuvar i ljubavnik. Njen sin Miguel (Unax Ugalde) je prilično ljut na svog budućeg supruga, Oscara (Daniel Hendler) zbog problema koje pravi njegova nametljiva majka, Ofelia (Betiana Blum), koja je upravo došla iz Argentine sa namerom da se više ne vraća nazad.
Helena (Mercedes Sampietro), koja nije oduševljena idejom da se njen sin Hugo (Gustavo Salmerón) venčava uz toliki publicitet, biva odabrana među sudijama da upravo ona obavi ceremoniju venčanja, ali vrati joj se nada nakon svađe između Huga i njegovog partnera, političara Narisa (Paco León), koju je zamesila Narcisova majka, Nuria (Verónica Forqué), svojom zavisnošću od seksa.

Bogata glumica, Reyes (Marisa Paredes) nesrećna je zbog venčanja svog sina Rafe (Raul Jimenez) sa Jonasom (Hugo Silva), sinom njenog baštovana, uverena da Jonas želi samo Rafove pare. Stvari se menjaju kada se Reyes i sama zaljubljuje u svog baštovana, Jacinta (Lluís Homar).

Parovi mladoženja uspevaju da prevaziđu prepreke nastale samo tri dana pre venčanja upravo zahvaljujući svojim majkama, koje su ih i zakuvale.

## Kritike
"Zabavna gej komedija, koja može da se prepozna kao omaž Pedru Almodóvaru ne samo kroz siže i scenografiju, već i angažovanje za glavne uloge tri muze španskog majstora režije."

## Vanjske veze
* 

## Reference
Lista careva Japana

Dolje je naveden tradicionalni popis careva Japana. Datumi za prvih 28 careva, a posebno prvih 16, se temelje na sistemu japanskog kalendara. Većina historičara drži, pak, da je malo vjerojatno kako je Carstvo osnovano godine 660. pne.; v. također Asuka period, Himiko.

## Popis careva Japana

## Reference

## Vanjske veze
* Japan opens imperial tombs for research
* The Imperial Household Agency
Trgovište (Kraljevo)

**Trgovište** je naselje u Srbiji koje administrativno pripada opštini Kraljevo u Raškom okrugu. Prema popisu iz 2002. bilo je 39 stanovnika (prema popisu iz 1991. bilo je 78 stanovnika).

## Demografija
U naselju Trgovište živi 37 punoletnih stanovnika, a prosečna starost stanovništva iznosi 53,1 godina (51,0 kod muškaraca i 55,2 kod žena). U naselju ima 15 domaćinstava, a prosečan broj članova po domaćinstvu je 2,60.

Ovo naselje je u uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Borovo (razvrstavanje)

**Borovo** može označavati:
* Borovo, naselje i sjedište istoimene općine u Hrvatskoj;
* Borovo (kompanija), proizvođač obuće;
* Borovo (Kraljevo), naselje u Srbiji;
* Bogadin, naselje u Mađarskoj.
Bogadin

**Bogadin** ili **Borovo**  (mađ. *Bogád*) je selo u južnoj Mađarskoj.

Zauzima površinu od 7,84&nbsp;km četvorna.

## Geografija
Nalazi se na 46° 5' 4" sjeverne zemljopisne širine i 18° 19' 20" istočne zemljopisne dužine. Pečuh je 1&nbsp;km zapadno, Kozar je 500 m južno, Rumenja je neposredni istočni susjed, Rid je 2&nbsp;km sjeveroistočno, Elen (Lenda) je 4&nbsp;km jugoistočno, Prekad je 3&nbsp;km istočno, a Mišljen je 4,5&nbsp;km jugozapadno.

## Upravna organizacija
Upravno pripada Pečuškom kotaru u Baranjskoj županiji. Poštanski broj je 7742.

## Historija
Naseljen još u starorimsko doba.

Krajem 16. i početkom stoljeća Bogadin bilježi od stanovnika Race , Mađare i Hrvate.

## Stanovništvo
Bogadin ima 842 stanovnika (2001.).

## Izvori

## Vanjske veze
*  Bogád önkormányzatának honlapja
*  Bogádról a Dunántúli Napló Online-on 
* Bogadin na fallingrain.com
Car Annei

; također poznat kao *shikitsuhikotamatemi no Mikoto*; bio je 3. car Japana prema tradicionalnom popisu. Za vladavinu ovog cara ne postoje pouzdani datumi, ali se tradicionalno navodi da je vladao od 549. pne. do 511. pne.

## Povezano
* Car Japana
* Popis careva Japana
* Imperijalni kult

## Napomene

## Izvori
* Aston, William George. (1896). ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner. OCLC 448337491
* Brown, Delmer M. and Ichirō Ishida, eds. (1979). ''Gukanshō: The Future and the Past.'' Berkeley: University of California Press. ; OCLC 251325323
* Chamberlain, Basil Hall. (1920). ''The Kojiki.'' Read before the Asiatic Society of Japan on April 12th, May 10th, and June 21st, 1882; reprinted, May, 1919. OCLC 1882339
* Ponsonby-Fane, Richard Arthur Brabazon. (1959). ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Odai Ichiran]]*; ou, ''Annales des empereurs du Japon.'' Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ; OCLC 59145842
Car Kōshō

; također poznat kao *Mimatsuhikokaeshine no Mikoto*; je **5.** car Japana prema tradicionalnom popisu. Za život i vladavinu ovog cara se ne mogu pronaći tradicionalni datumi.

## Povezano
* Car Japana
* Popis careva Japana
* Imperijalni kult

## Napomene

## Izvori

* Aston, William George. (1896). *[[Nihongi]]: Chronicles of Japan from the Earliest Times to A.D. 697*. London: Kegan Paul, Trench, Trubner. [reprinted by Tuttle Publishing, Tokyo, 2007.  (paper)]
* Brown, Delmer M. and Ichirō Ishida, eds. (1979). [ Jien, c. 1220], *[[Gukanshō]] ([http://books.google.com/books?id=2KOxHQAACAAJ&dq=The+Future+and+the+Past,+a+translation+and+study+of+the+Gukansh%C5%8D,+an+interpretative+history+of+Japan+written+in+1219&client=firefox-a The Future and the Past, a translation and study of the Gukanshō, an interpretative history of Japan written in 1219]).* Berkeley: University of California Press. 
* Ponsonby-Fane, Richard Arthur Brabazon. (1959). ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]; ou, [http://books.google.com/books?id=18oNAAAAIAAJ&dq=nipon+o+dai+itsi+ran Annales des empereurs du Japon.*] Paris: Oriental Translation Fund of Great Britain and Ireland.
* Varley, H. Paul , ed. (1980). [ Kitabatake Chikafusa, 1359], *[[Jinnō Shōtōki]]* (*[http://books.google.com/books?id=tVv6OAAACAAJ&dq=A+Chronicle+of+Gods+and+Sovereigns:+Jinn%C5%8D+Sh%C5%8Dt%C5%8Dki+of+Kitabatake+Chikafusa&lr= A Chronicle of Gods and Sovereigns: Jinnō Shōtōki].* New York: Columbia University Press.
Dan osnivanja nacije

**Dan osnutka nacije** je praznik u Japanu.
Slavi se 11. veljače svake godine. Praznik je utemeljen 1872. godine, prvo kao Dan Carstva.
Kad je uspostavljena Revolucija Meiji, šintoizam je trebao pomoći da se uspostavi carev autoritet.
Prema japanskoj legendi, prvi car Jimmu Tenno zasnovao je japansku naciju 11. veljače 660. godine prije nove ere. Prijestolnica mu je bila grad Yamato.
Tvrdio je da je potomak božice Amaterasu, te je uspio ujediniti Japance u jednu naciju.
Drugi svjetski rat i događaji poslije njega, ukinuli su praznik koji je pod današnjim imenom uspostavljen tek 1966. godine.
Otvoreni nacionalizam se ne ističe. Većina događanja tog dana odnosi se na isticanje zastave i razmišljanja o tome što znači biti građanin Japana.
Kvint Cecilije Metel Nepot

**Kvint Cecilije Metel Nepot** (*Quintus Caecilius Metellus Nepos* , cca. 135. pne. &ndash; 55. pne.) bio je rimski političar i vojskovođa. Bio je sin Kvinta Cecilija Metela Balearika. Godine 98. pne. je izabran za konzula i na Iberijskom poluotoku vodio rat protiv Keltibera i Vakcejaca, pretrpivši od njih poraz.

Oženio se za Liciniju Primu, koja se poslije njegove smrti udala za pontifexa maximusa Kvinta Mucija Scevolu, s kojim je imala Muciju Terciju - treću suprugu Pompeja Velikog. Metel i Licinija Prima su imali troje djece:
* Kvint Cecilije Metel Celer
* Quintus Caecilius Metellus Nepos Iunior
* Cecilija Metela, supruga Publija Kornelija Lentula Spintera; poznata kao razvratnica i ljubavnica Publija Kornelija Dolabele i glumca Ezopa.

## Povezano
* Caecilia (gens)

## Napomene

## Literatura
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Tit Didije

**Tit Didije** (*Titus Didius*, ? - 11. jul 89. pne.) je bio rimski političar i vojskovođa, poznat po tome što je obnovio Villa Publice, ali i po nečasnom i okrutnom postupanju kao prokonzul u Hispaniji.

Karijeru je započeo kao plebejski tribun 103. pne. Tada je poznat po tome što je vetom pokušao spriječiti da se osramoćeni vojskovođa Kvint Servilije Cepion osudi na progonstvo zbog katastrofe kod Arauzija. Njegova nastojanja nisu urodila plodom, jer ga je razbješnjela gomila silom spriječila da formalno sudjeluje u postupku. Usprkos toga, dvije godine kasnije je izabran za pretora, te poslan u Makedoniju gdje je imao uspjeha u borbi protiv Skordiska. Godine 98. pne. je izabran za konzula i nakon obnove Villa Publice poslan u Hispaniju. Didije je kao guverner Hispanije Citerior služio od 97. do 93. pne. Tamo je vodio stalni rat sa Keltiberima, pri čemu je poubijao 20.000 Arevaci|Arevaka, a nakon osvajanja pobunjenog grada Termesa žene i djecu poslao u roblje. Najgori zločin, prema Apijanu, je bilo uništenje kolonije "pljačkaša" - u stvari, siromašnih domorodaca koje su rimski porezi natjerali na razbojništvo - a koje je poubijao dovevši ih u svoj logor na prevaru.

Nakon povratka iz Hispanije je služio kao legat u Savezničkom ratu. Nakon osvajanja Herkulaneuma je poginuo u borbi protiv pobunjenika.

## Fusnote
Nigidije Figul

**Publije Nigidije Figul** (*Publius Nigidius Figulus*, cca. 98 – 45. pne.) bio je rimski političar i učenjak iz vremena Kasne Republike. Poznat je kao blizak prijatelj Cicerona kome je pomagao za vrijeme Katilinine zavjere  te kao jedan od pretora izabranih 58. pne. Nigidije se kao pristaša optimata je za vrijeme građanskog rata opredijelio protiv Cezara te umro u izgnanstvu. Suvremenicima je bio poznat i kao uspješan astrolog, pitagorejski filozof i čarobnjak. Napisao je veliki broj knjiga o gramatici koje su danas poznate samo u fragmentima.

## Izvori
Terencija

**Terencija** (*Terentia*, 98. pne. - 4. n.e.) je bila rimska plemkinja, poznata kao prva supruga znamenitog rimskog pisca i političara Marka Tulija Cicerona. Bila je u rodu s Markom Terencijem Varonom. U braku s Ciceronom je imala dvoje djece - kći Tuliju i sina Cicerona Mlađeg. Od muža se rastala godine 45. pne. Nadživjela ga je gotovo pola vijeka i umrla u dobi od 103 godine.

## Reference

* Treggiari, Susan. *Terentia, Tullia and Publilia: The Women of Cicero's Family.* New York: Routledge, 2007.
* Cicero, Marcus Tullius. *Letters to Atticus.* Trans. E.O Winstedt.Vol.2. Massachusetts: Harvard University Press, 1912.
* Cicero, Marcus Tullius. *Letters to His Friends.* Ed. & Trans. D.R. Shakleton Bailey.Vol.1&2. Massachusetts: Harvard University Press, 2001.
* Salisbury, Joyce E. *Encyclopedia of women in the ancient world.* Santa Barbara, Calif.: Abc-Clio, 2001
* Lightman, Marjorie, and Benjamin Lightman. *Biographical dictionary of ancient Greek and Roman women: notable women from Sappho to Helena.* New York: Facts On File, 2000.
* Burns, Mary S.R., et al. "Chapter 17. Coolness towards Terentia." *Introducing Cicero: A selection of passages from the writings of Marcus Tullius Cicero.* London: Bristol Classical Press, 2002.
Ilirologija

**Ilirologija** je naučna disciplina čiji je predmet istraživanja materijalna ostavština i pisana građa o ilirskim plemenima u širem smislu. Kao posebna se disciplina izučava već preko 30 godina na Filozofskom fakultetu Univerziteta u Sarajevu u okviru poslijediplomskoga studija historijskih nauka.

## Historija
Osnivači ovoga smjera na poslijediplomskom studiju bili su bosanskohercegovački akademici, prof.dr.Alojz Benac(1914-1992) i dr.sc.Borivoj Čović(1927-1995). Osim spomenute dvojice, predavanja su na ovom smjeru držali naučni radnici poput dr.sc.Zdravka Marića(1930-2006)i dr.sc.Envera Imamovića(1940- ).

Prof.dr.sc.Enver Imamović bio je i voditelj poslijediplomskoga studija ilirologije koji je pokrenut nakon rata 1992-1995 a posljednja generacija postdiplomanata u ovom obliku upisana je akademske 2007/2008. Ilirologija se osim na sarajevskom Filozofskom fakultetu kao posebna disciplina izučava jedino u Albaniji i na Kosovu.

O ilirskoj materijalnoj i duhovnoj zaostavštini pisali su mnogi veliki južnoslavenski ali i evropski arheolozi i historičari poput akademika M.Garašanina, akademika F.Papazoglu, prof.dr.D.Rendića-Miočevića, prof.dr.P.Lisičara, prof.dr.M.Budimira, dr.sc.J.Wilkesa, prof.dr.A.Stipčevića, dr.sc.M.Parović-Pešikan, dr.H.Krahea, dr.sc.LJ.Popovića, prof.dr.M.Zaninovića, prof.dr.M.Suića, prof.dr.H.Ceka, prof.dr.F.Prendia i mnogih drugih.

Sarajevska arheološka škola dala je također veliki doprinos istraživanju ilirskih zajednica.Tu su radovi akademika A.Benca, B.Čovića potom dr.sc.Z.Marića, dr.sc.B.Rauning, dr.sc.V.Paškvalina, prof.dr.E.Pašalića, dr.sc.M.Kosorić, prof.dr.E.Imamovića, doc.dr.B.Marijana, doc.dr.S.Mesihovića.

Mnogo ilirskoga materijala sa južnoslavenskih prostora nalazi se danas u muzejima poput Zemaljskog muzeja BiH, Muzeja Republike Srpske u Banja Luci, Zavičajnog muzeja u Travniku, Muzeja Hercegovine u Trebinju, Muzeja grada Zenice ali i drugih muzeja u susjednim državama poput Arheološkog muzeja U Zagrebu, Arheološkog muzeja u Splitu, muzeja u Zadru, Narodnog muzeja u Beogradu, Narodnog muzeja Crne Gore na Cetinju i dr.

## Povezano
* Iliri
* Historija

## Literatura
*
*
*
*

## Reference
Brian Forster

**Brian Forster** (Los Angeles, 14. april 1960 - ) je američki profesionalni automobilist koji je u djetinjstvu bio glumac. Odrastao je u glumačkoj porodici, a početkom 1970-ih je stekao popularnost tumačeći lik Chrisa Partridgea i zamijenivši pri tome Jeremyja Gelbwaksa.

## Vanjske veze
* 
* Archive.org: The Talking Car (1969) - Forster stars in and narrates this traffic safety film
Shirley Jones

**Shirley Jones** (31. ožujka 1934.) američka je pjevačica te filmska, televizijska i kazališna glumica, dobitnica Oscara za najbolju sporednu glumicu (1960. godine).

## Biografija
Shirley Mae Jones rođena je u gradu Charleroi, savezna država Pennsylvania. Ime je dobila po popularnoj dječjoj zvijezdi Shirley Temple. Od ranog je djetinjstva učila pjevati te je, nakon završene srednje škole, otišla u New York kako bi se pokušala probiti na Broadwayu, što joj je u kratkom vremenu i uspjelo. Glumila je u mjuziklima, a ubrzo je debitirala i na filmu. Godine 1955. povjerena joj je manja uloga u mjuziklu *[[Oklahoma! (1955)|Oklahoma!]]*, filmskoj adaptaciji popularnog brodvejskog komada.

Jones se usporedno nastavila pojavljivati na filmu i u kazalištu. Za ulogu prostitutke Lulu Bains u drami *[[Elmer Gantry (1960)|Elmer Gantry]]* iz 1960. nagrađena je Oscarom za najbolju sporednu glumicu.

Američkoj je publici Jones najpoznatija po ulozi u sitcomu "The Partridge Family", koji se početkom 1970-ih prikazivao na mreži ABC.

U posljednjih se nekoliko desetljeća Shirley Jones većinom pojavljivala na televiziji, a izdala je i brojne albume, većinom glazbe iz mjuzikla i TV serija. Također je, zajedno sa suprugom Martyjem Ingelsom, vlasnica dućana sa slatkišima na Beverly Hillsu.

## Reference

## Vanjske veze
* Službena stranica  
*
Suzanne Crough

**Suzanne Crough** (Fullerton, Kalifornija, 6. mart 1963 -) je nekadašnja američka dječja glumica poznata po ulozi Tracy Partridge u popularnom sitkomu *[[The Partridge Family]]*. Glumu je napustila radi odlaska na studije, a poslije je vodila knjižaru. Danas radi kao menadžer u OfficeMaxu.

## Vanjske veze

*
Danny Bonaduce

**Dante Daniel** "**Danny**" **Bonaduce** (13. august 1959 -) je američki radio i TV voditelj, komičar, profesionalni hrvač i bivši dječji glumac koji je početkom 1970-ih slavu stekao ulogom Dannyja Partridgea u popularnom TV-sitkomu *[[The Partridge Family]]*, a kasnije dolazio na naslovnice zbog problematičnog privatnog života.

## Reference

## Vanjske veze

* 
* 
* Danny Bonaduce at nndb.com
* Interview with Danny, and more about the music.
* When Young Stars Burn Out  MSN Movies
* Jan 10 2009 Audio Interview with In Your Head
Susan Dey

**Susan Dey** (10. decembar 1952 -) je američka filmska i televizijska glumica koja je slavu stekla početkom 1970-ih ulogom Laurie Partridge u popularnom sitkomu *[[The Partridge Family]]*. Kasnije je postala poznata i po ulozi kalifornijske javne tužiteljice i sutkinje Grace Van Owen u TV-seriji *[[L.A. Law]]*, a za koju je godine 1987. nagrađena Zlatnim globusom.

## Filmografija
* *[[L.A. Law: The Movie]]* (2002) &ndash; D.A. Grace Van Owen
* *[[Rain (2001 film)|Rain]]* (2001) &ndash; Dianne Davis
* *[[Bridge Of Time (1997 film)|Bridge Of Time]]* (1997) &ndash; Madeleine Armstrong
* *[[Deadly Love]]* (1995) (TV) &ndash; Rebecca Barnes
* *[[Beyond Betrayal]]* (1994) &ndash; Joanna/Emily Doyle
* *[[Love & War (TV serija)|Love & War]]* (1992) &ndash; Wallis 'Wally' Porter (1992-1993)
* *[[Bed of Lies]]* (1992) &ndash; Vicky Daniel
* *[[The Trouble with Dick]]* (1987) &ndash; Diane
* *[[L.A. Law]]* (1986) (TV) &ndash; Grace Van Owen (1986–1992)
* *[[Echo Park (film)|Echo Park]]* (1986) &ndash; May
* *[[Emerald Point N.A.S.]]* (1983) (TV) &ndash; Celia Mallory Warren
* *[[Malibu (film)|Malibu]]* (1983) (TV) &ndash; Linda Harvey
* *[[Looker]]* (1981) &ndash; Cindy Fairmont
* *[[Little Women (1978 film)|Little Women]]* (1978) (TV) &ndash; Josephine 'Jo' March
* *[[First Love (1977 film)|First Love]]* (1977) &ndash; Caroline
* *[[Mary Jane Harper Cried Last Night]]* (1977) (TV) &ndash; Rowena Harper
* *[[Loves Me, Loves Me Not]]* (1977) (TV) &ndash; Jane
* *[[Cage Without a Key]]* (1975) (TV) &ndash; Valerie Smith
* *[[S.W.A.T. (TV serija)|S.W.A.T.]]* (1975) (TV) &ndash; *Deadly Tide*, Parts 1 & 2 &ndash; Janice
* *[[Hawaii Five-O]]* (1975) (TV) &ndash; *Target? the Lady*, &ndash; Susan Bradshaw
* *[[Terror on the Beach]]* (1973) (TV) &ndash; DeeDee Glynn
* *[[The Partridge Family]]* (1970) (TV) &ndash; Laurie Partridge (1970-1974)

## Vanjske veze
*
Dave Madden

**Dave Madden** (17. decembar 1931 -) je kanadski glumac koji je odrastao u američkoj državi Indiana. Najpoznatiji je po ulozi Rubena Kincaida, menadžera naslovnih junaka u popularnom TV-sitkomu *[[The Partridge Family]]*.

## Filmografija
* *[[The Curse of Monkey Island]]* (1997) (VG) (glas)
* *[[Alice (TV serija)|Alice]]* (1976) (TV serija) (1978&ndash;1985)
* *[[Charlotte's Web (1973 film)|Charlotte's Web]]* (1973) (glas)
* *[[The Partridge Family]]* (1970) (TV-serija)
* *[[Rowan & Martin's Laugh-In]]* (1968) (TV-serija)
* Camp Runamuck (1965-1966)

## Reference

## Vanjske veze
*
Jeremy Gelbwaks

**Jeremy Gelbwaks** (Los Angeles, 22. maj 1961 -) je bivši američki dječji glumac poznat po tome što je od 1970. do 1971. nastupao u u prvoj sezoni popularnog TV-sitkoma *[[The Partridge Family]]*. Nakon što je njegov lik Chrisa Partridgea preuzeo Brian Forster, s porodicom se preselio iz Los Angelesa. Nakon studija na Columbiji je od 1982. do 1999. radio u informatičkoj industriji, a danas radi kao menadžer.

## Vanjske veze
*
Bernard Slade

**Bernard Slade** (2. maj 1930 - 30. oktobar 2019) bio je kanadski dramatičar i televizijski scenarist, poznat kao tvorac uspješnih američkih TV-sitkoma *[[The Flying Nun]]* i *[[The Partridge Family]]*. Godine 1975. je napisao kazališni komad *[[Same Time, Next Year]]*, koji je postigao ogroman uspjeh na Broadwayu te bio adaptiran u hvaljen istoimeni film.

## Vanjske veze
* Internet Broadway Database listing
* Internet Movie Database listing
* An Interview with Bernard Slade
* Bernard Slade on ''Love on a Rooftop'' (q&a)